ଭଦ୍ରକ, ମେ ୨୬(ଲେକାଲ ୱାୟାର): ଟେମ୍ପୋରାରୀ ହେଲଥ କେୟାର୍ ସେଣ୍ଟରରେ ଅତ୍ୟାବଶ୍ୟକ ସାମଗ୍ରୀ ଠିକ୍ ଭାବେ ଯୋଗାଇ ଦିଆଯାଉନଥିବା ଅଭିଯୋଗ କରି ମଙ୍ଗଳବାର ପ୍ରବାସୀ ଶ୍ରମିକମାନେ ଜାତୀୟ ରାଜପଥ ୧୬ ଘେରିଛନ୍ତି ।
ଭଦ୍ରକ ସ୍ଥିତ ଜାତୀୟ ରାଜପଥ ୧୬ରେ ପ୍ରବାସୀ ଶ୍ରମିକମାନେ ପାଖାପାଖି ୩ ଘଣ୍ଟା ଧରି ରାସ୍ତାରୋକ କରିବା ସହ ତୁରନ୍ତ ସେମାନଙ୍କୁ ନିଜ ନିଜ ଗାଁକୁ ପଠାଇ ଦେବାକୁ ଜିଲ୍ଲା ପ୍ରଶାସନ ବ୍ୟବସ୍ଥା କରୁ ବୋଲି ସେମାନେ ଦାବି କରିଥିଲେ ।
ତେବେ ଅତିରିକ୍ତ ଜିଲ୍ଲା ମାଜିଷ୍ଟ୍ରେଟ ଘଟଣାରେ ହସ୍ତକ୍ଷେପ କଲାପରେ ଶ୍ରମିକମାନେ ରାସ୍ତାରୋକରୁ ହଟିଥିଲେ ।
ମିଳିଥିବା ସୂଚନା ଅନୁସାରେ ଭଦ୍ରକ ଜିଲ୍ଲାକୁ ଗତ ତିନି ଦିନରେ ପାଖାପାଖି ୨୦୦ରୁ ଅଧିକ ପ୍ରବାସୀ ଶ୍ରମିକ ପ୍ରତ୍ୟାବର୍ତ୍ତନ କରିଛନ୍ତି ।
ପଶ୍ଚିମବଙ୍ଗ, ଆନ୍ଧ୍ରପ୍ରଦେଶ, ସୁରଟ, ଚେନ୍ନାଇ ଭଳି ରାଜ୍ୟରୁ ଆସିଥିବା ଏହି ପ୍ରବାସୀ ଶ୍ରମିକଙ୍କୁ ଭଦ୍ରକ ଜିଲ୍ଲା ପ୍ରଶାସନ ଜାତୀୟ ରାଜପଥ ୧୬ ନିକଟରେ ଥିବା ଏକ ଅସ୍ଥାୟୀ କ୍ୱାରେଣ୍ଟାଇନ୍ ସେଣ୍ଟରରେ ରହିବାର ବନ୍ଦୋବସ୍ତ କରିଥିଲେ ।
ହେଲେ ସେଠାରେ ପ୍ରଶାସନ ପକ୍ଷରୁ ଦିଆଯାଉଥିବା ସର୍ବନିମ୍ନ ଖାଦ୍ୟ ବି ଶ୍ରମିକଙ୍କୁ ମିଳିନଥିବା ସେମାନେ ଅଭିଯୋଗ କରିଛନ୍ତି ।
ଶ୍ରମିକମାନେ ଆହୁରି କହିଛନ୍ତି ଯେ ଖାଦ୍ୟକୁ ଛାଡ଼ ଦେଲେ ଏହି ଅସ୍ଥାୟୀ ସେଣ୍ଟରରେ ସେମାନଙ୍କ ପାଇଁ ଶୌଚାଳୟ, ପିଇବା ପାଣି, ବିଦୁ୍ୟତ ଶକ୍ତି ସଂଯୋଗ ଓ ସ୍ୱାବ୍ ପରୀକ୍ଷା ଭଳି ଆନୁସଙ୍ଗିକ ସୁବିଧା ମଧ୍ୟ ଯୋଗାଇ ଦିଆଯାଇନାହିଁ ।
ତିନି ଦିନ ହେଲାଣି ଶ୍ରମିକମାନେ ଏଠାରେ ରହିଲେ ବି ପ୍ରଶାସନ କିମ୍ବା ଦାୟିତ୍ୱରେ ଥିବା କୌଣସି ଅଧିକାରୀଙ୍କର ସେଠାରେ ଦେଖାନଥିବା ଶ୍ରମିକମାନେ ଅଭିଯୋଗ କରିଛନ୍ତି ।
ସେମାନେ ଅଭିଯୋଗ କରିଛନ୍ତି ଯଦି ସେମାନେ ନିଜ ନିଜ ଅଞ୍ଚଳର କ୍ୱାରେଣ୍ଟାଇନ୍ ସେଣ୍ଟରରେ ରହିଥାନ୍ତେ ତେବେ ସେମାନଙ୍କୁ ପ୍ରଶାସନ ପକ୍ଷରୁ ଅଧିକ ସୁବିଧା ଯୋଗାଇ ଦିଆଯାଇଥାନ୍ତା ।
ତେଣୁ ତୁରନ୍ତ ସେମାନଙ୍କୁ ନିଜ ନିଜ ସ୍ଥାନକୁ ଫେରାଇ ଦେବାକୁ ସରକାର ବ୍ୟବସ୍ଥା କରନ୍ତୁ ।
ନୟାଗଡ଼, ବଲାଙ୍ଗିର, ଗଞ୍ଜାମ, ଖୋର୍ଦ୍ଧା, କେନ୍ଦୁଝର, ଯାଜପୁର, ବ୍ରହ୍ମପୁର ଜିଲ୍ଲାର ଏହି ପ୍ରବାସୀମାନେ ଆହୁରି ଅଭିଯୋଗ କରିଛନ୍ତି ଯେ ସରକାର ଟିଏମ୍ସି ସେଣ୍ଟର ଗୁଡ଼ିକରେ ଆନୁସଙ୍ଗିକ ସୁବିଧା କରିବା ପାଇଁ ୫ ଲକ୍ଷ ଲେଖାଏଁ ଟଙ୍କା ଦେଇଥିବା ବେଳେ ଏଠାରେ ପ୍ରବାସୀଙ୍କ ପାଇଁ କୌଣସି ସୁବିଧା ନଥିବା ସେମାନେ ଅଭିଯୋଗ କରିଛନ୍ତି ।
ଏନେଇ ଶ୍ରମିକମାନେ ରାସ୍ତା ଅବରୋଧ କରିଥିବା ବେଳେ ଭୁବନେଶ୍ୱର-ବାଲେଶ୍ୱର ଜିଲ୍ଲା ଓ ଆଖପାଖ ଅଞ୍ଚଳରେ ଗମନାଗମନ ବନ୍ଦ ହୋଇଯାଇଥିଲା ।
ଏ ବାବଦରେ ଭଦ୍ରକ ଜିଲ୍ଲାପାଳ ଜ୍ଞାନଦାସ ଶ୍ରମିକଙ୍କ ଅଭିଯୋଗକୁ ଖଣ୍ଡନ କରିଛନ୍ତି । ସେ କହିଛନ୍ତି ଶ୍ରମିକଙ୍କୁ ଦିଆଯାଉଥିବା ଖାଦ୍ୟରେ କୌଣସି ପ୍ରକାର ବାଛ ବିଚାର କରାଯାଇନାହିଁ ।
ସେମାନଙ୍କୁ ସମସ୍ତ ଆନୁସଙ୍ଗିକ ସୁବିଧା ମଧ୍ୟ ଯୋଗାଇ ଦିଆଯାଇଛି । ଜିଲ୍ଲା ପ୍ରଶାସନ ପ୍ରବାସୀ ଶ୍ରମିକଙ୍କୁ ସେମାନଙ୍କର ଜିଲ୍ଲାକୁ ପହଞ୍ଚାଇ ଦେବାର ସମସ୍ତ ବନେ୍ଦାବସ୍ତ କରିଛି ।
ଏହି ପ୍ରକ୍ରିୟା ଆରମ୍ଭ ହୋଇସାରିଥିବା ବେଳେ ତୁରନ୍ତ ବାକି ଥିବା ଶ୍ରମିକଙ୍କୁ ସେମାନଙ୍କ ଅଞ୍ଚଳରେ ପହଞ୍ଚାଇ ଦିଆଯିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
